kardosdrur/scandi-wiki huggingface dataset:
Urolighederne i Kairo 2013

Urolighederne i Kairo 2013 begyndte i kølvandet på, at Egyptens præsident Mohamed Mursi i starten af juli 2013 blev afsat af militæret. Urolighederne kulminerede i dagene den 27. juli 2013 - hvor Det muslimske broderskab meldte om mange dræbte og mindst 4.500 kvæstede i et angreb på en demonstration i Kairo til fordel for den afsatte præsident - og den 14. august 2013, hvor egyptiske sikkerhedsstyrker ryddede pro-Mursi-protestlejre i Kairo, og flere hundrede meldtes dræbt. Fredag den 16. august, som Det Muslimske Broderskab havde døbt 'Vredens dag' og opfordret til demonstrationer efter fredagsbønnen, meldtes om mindst 50 døde. Som følge af urolighederne frarådede det danske Udenrigsministerium ikke-nødvendige rejser til turistområder i Egypten.

Se også 
 Egyptiske revolution 2011

Referencer 

Begivenheder i 2013
Egyptens historie
Opstande
Fanendo Adi

Fanendo Adi (født 10. oktober 1990 i Lagos) er en nigeriansk fodboldspiller, der spiller som angriber for den amerikanske MLS-klub FC Cincinnati. 

Han har tidligere spillet i FC København, der i sommeren 2013 offentliggjorde, at 22-årige Adi havde skrevet en fire-årig kontrakt med FC København. Adi spillede i FCK med nummer 12, men Adi opnåede begrænset spilletid for FCK i sæsonen 2013-14, hvor han alene opnåede i alt 13 kampe (9 i Superligaen, 3 i UEFA Champions League og 1 halvleg i en pokalkamp). Han var i lange perioder ude af truppen, hvorfor klubben den 13. maj 2014 offentliggjorde, at der var indgået lejeaftale med Portland Timbers gældende indtil 31. juli 2014. Den 23. juni 2014 blev det offentliggjort, at Adi skiftede permanent til Portland Timbers.

Han har tidligere spillet for bl.a AS Trenĉin, Metalurg Donetsk samt Dynamo Kyiv på en lejekontrakt.

Eksterne henvisninger 
 Soccerway profil  
 Transfermarkt profil

Referencer 

Fodboldspillere fra FC København
Fodboldspillere fra Nigeria
Fodboldspillere fra Dynamo Kyiv
Fodboldspillere fra Portland Timbers
Angribere (fodbold)
Sporeværlinger

 
Sporeværlinger (Calcariidae) er en familie af spurvefugle. Familien er oprettet på baggrund af ny viden om spurvefuglenes slægtskabsforhold. De tre slægter i familien var tidligere en del af værlingefamilien Emberizidae. I Danmark kendes lapværling og snespurv, der begge er trækgæster nordfra.

Sporeværlinger har navn efter bagtåens lange, lige klo. Den kan være næsten lige så lang som eller længere end selve bagtåen. Alle fodens kløer er i øvrigt kraftige og let buede. Vingerne er spidsere end hos værlingerne og halen kan være kløftet.

Det videnskabelige familienavn Calcariidae er afledt af slægtsnavnet Calcarius, der kommer af det latinske calcar = spore.

Slægter 
De tre slægter i familien Calcariidae:
 Calcarius (3 arter, fx lapværling)
 Plectrophenax (2 arter, fx snespurv)
 Rhynchophanes (1 art, sortbrystet sporeværling)

Noter

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret
Vakuumpermittiviteten

Vakuumpermittiviteten  er en fysisk konstant indenfor elektrostatikken, og beskriver den absolutte dielektriske permittivitet i vakuum. Værdien i farad pr. meter er:

Konstanten indgår blandt andet i Gauss' lov, der er en af Maxwells ligninger:

Vakuumpermittiviteten er en egenskab ved vakuum og kan ses som en modstand i vakuum mod udbredelsen af elektriske felter. Det er en naturkonstant som sætter en øvre grænse for hvor hurtigt et elektrisk felt kan udbredes og er derfor med til at sætte en grænse for lysets hastighed.

Elektromagnetisme
Fysiske konstanter
Bräkne-Hoby

Bräkne-Hoby er en by i Ronneby kommun i Blekinge län i Sverige. Den har  indbyggere. I 2010 havde byen 1.689 indbyggere. Bräkne-Hoby ligger ved Europavej E22 mellem Ronneby og Karlshamn, midt i Blekinge tæt ved østersøkysten med skærgård, naturreservater og landsbyen Järnavik.

Eksterne kilder/henvisninger

Byer i Ronneby kommun
Järnavik

Järnavik er en landsby, som ligger syd for Bräkne-Hoby i Ronneby kommun, Blekinge län i Sverige.

Järnavik med dens havn har været en betydende ladeplads fra den tidlige middelalder for råjern, tømmer og korn. Mellem 1870 og 1920 fandtes et skibsværft på stedet, og under første verdenskrig dannedes et værfts- og rederiaktieselskab i Järnavik. Pakhuset i havnen, skibsbygmesterens villa, som nu er et vandrehjem, samt fortøjningspæle i den indre del af vigen, er fra den tid. De fleste ældre små huse ud til byvejen opførtes af søfolk eller værftets tømrere i slutningen af 1800-tallet.

Færgen til Tjärö går fra Järnavik. Her er også lystbådehavn, bad og campingplads.

Järnaviks naturreservat er et afvekslende landbrugslandskab med enge og haver i kystlandskabet som ellers består af nøgne klipper med vandrestier.

Eksterne kilder/henvisninger 

 

Byer i Ronneby kommun
Bassaricyon neblina

Bassaricyon neblina, spansk olinguito, hvilket betyder "lille olingo", er et pattedyr af slægten Bassaricyon i familien Procyonidae (halvbjørne-familien), som lever i Colombia og Ecuador. Opdagelsen af Bassaricyon neblina blev offentliggjort 15. august 2013.

Kilder/referencer

Eksterne henvisninger 

 16. august 2013, videnskab.dk: Nyt kødædende pattedyr fundet i Sydamerika

Halvbjørne
Segalt Mølle

Segalt Mølle i Løgten nord for Aarhus er Danmarks eneste seksvingede mølle, den er omgivet af beboelse og industri. Møllen er en almindelig hollandsk vindmølle med galleri. Den første mølle på stedet var firevinget fra 1854, den brændte i 1868. Derefter blev den nuværende mølle, der ligner den forrige, bygget. I ca. 1880 blev den nedtaget og genopbygget.

Møllens seks vinger har en speciel historie: I 1893 havde mølleren en konflikt med naboen om naboens høje træer, der tog vinden fra møllen. Da naboen ikke ville fælde sine træer, byggede mølleren sin mølle højere og forsynede den med seks vinger, disse blev i 1899 monteret med klapper.

I 1924 blev der installeret et elektricitetsværk i møllen, der lavede strøm til eget forbrug. Der har næsten altid været bageri i forbindelse med møllen. Indtil mølledriften ophørte i 1975 var der rugbrødsbageri, men i dag er møllen indrettet til ejerlejligheder.

Møllen er ottekantet, undermøllen er grundmuret og overmøllen udført i træ og beklædt med spån. Møllen er selvkrøjet med vindrose. Kværnen er speciel idet den har undertræk via et sekundært stjernehjulsæt.

Kilde og ekstern henvisning 
 www.moellearkivet.dk 

Hollandske vindmøller i Danmark
Bygninger, konstruktioner og anlæg i Aarhus Kommune
Grantham (flertydig)

Grantham er navnet på en by i Lincolnshire i Storbritannien, men det kan også være:

Stednavne 

USA
 Grantham (New Hampshire) i New Hampshire
 Grantham (Pennsylvania) i Pennsylvania

Australien
 Grantham (Queensland) i Queensland
 Grantham Country (Western Australia) i Western Australia

Grantham er også et engelsk familienavn, der er blevet spredt til Nordamerika og Oceanien.
Blekinge skärgård

Blekinge skärgård (Blekinge skærgård) strækker sig over store dele af Blekinges kyst og består af store og små øer og holme og de omkringliggende bugter.

I den østlige del er der Karlskronas østlige skærgård, sammensat dels af små øer uden fast forbindelse og også flere større øer med broforbindelse, herunder Senoren, Sturkö og Tjurkö. Karlskronas vestlige skærgård består af Aspö, Hasslö, Almö og de omkringliggende bugter. Der er bilfærge til Äspö fra Karlskrona og færge fra Torhamn til Ytterön.

Udenfor Ronneby er en række mindre øer, f.eks. Karön, og øst for Karlshamn er Hällaryds skärgård, hvis vigtigste ø er Tärnö. Øst for Listerlandet og syd fra Karlshamn Hanö.

Skærgården indgår i Biosfæreområdet Blekinge Arkipelag

I 1495 sank det danske orlogsskib Gribshunden ud for Ronneby. Det blev først genopdaget i 1970'erne af den lokal dykkerklub, og er siden blevet undersøgt af arkæologer.

Eksterne henvisninger 

 Länsstyrelsen i Blekinge: Blekinge Arkipelag , hentet 23-09-2012
 Länsstyrelsen i Blekinge: Kort over Blekinge Arkipelag , hentet 23-09-2012
 Biosfärområde Blekinge Arkipelag: Välkommen till Blekinge Arkipelag , hentet 23-09-2012

Karlshamn
Ronneby
Karlskrona
Blekinges geografi
Øgrupper i Østersøen
Aspö (Karlskrona)

Aspö er en ø i Blekinge skärgård ud for Karlskrona, som har et areal på knap otte kvadratkilometer .

Man kommer til Aspö med en færgeoerfart på 23 minuter fra Karlskrona. På Aspö ligger byen Drottningskär og Kystartilleriets museum samt Drottningskärs kastel som også har restaurant. Aspö er en velbsøgt turistø om sommeren.

Eksterne kilder/henvisninger 

Øer i Sverige
Karlskrona
Blekinges geografi
Nordin Amrabat

Nordin Amrabat (arabisk: نورالدين أمرابط, Nûreddin Emrâbat; født 31. marts 1987) er en hollandsk-født marokkansk fodboldspiller som spiller som en fløjspiller for Leganés, udlejet fra Watford. Han repræsenterer også Marokkos landshold.

Tidligere år 
Amrabat begyndte sin karriere i amatør klubben HSV-De Zuidvogels. I en ung alder blev han opdaget af Ajax, og de fulgte ham. Det endte med de ikke købte ham, da han var inde i en svær periode med skader. Som følge heraf blev han købt af Huizen. Der blev han en del af førsteholdet. Efter en god sæson i Huizen blev han solgt til Almere City FC. Som en 'beløning' for hans gode og kreative spil i Almere City FC, blev han købt af VVV-Venlo. Amrabat fik også sin debut på det hollandske ungdomslandshold

Ekstern kilde/henvisning 

 

Fodboldspillere fra Marokko
Deltagere ved verdensmesterskabet i fodbold 2018
Fodboldspillere fra PSV Eindhoven
Fodboldspillere fra Galatasaray SK
Fodboldspillere fra VVV-Venlo
Fodboldspillere fra Málaga CF
Élie Blanchard

Joseph Élie Blanchard (født 3. august 1881 i Montreal, død 12. december 1941 smst) var en canadisk lacrossespiller, som deltog OL 1904 i St. Louis.

Blanchard blev olympisk mester i lacrosse under OL 1904. Han var med på det canadiske lacrossehold Shamrock Lacrosse Team, som vandt konkurrencen i lacrosse. Fire hold var meldt til turneringen, to canadiske og to amerikanske, men det amerikanske hold fra Brooklyn Crescents blev udelukket, da de havde betalte spillere på holdet. Shamrock-holdet gik direkte i finalen, hvor de mødte det amerikanske hold fra St. Louis Amateur Athletic Association. Shamrock vandt kampen klart med 8-2.

Referencer

Eksterne henvisninger 
 http://www.sports-reference.com/olympics/athletes/bl/elie-blanchard-1.html 

Lacrossespillere fra Canada
Deltagere for Canada ved sommer-OL 1904
Medaljevindere ved sommer-OL 1904
Olympiske mestre fra Canada
William Burns

William Lawrie "Billy" Burns (født 24. marts 1875, død 6. oktober 1953) var en canadisk lacrossespiller, som deltog i OL 1904 i St. Louis.

Burns stammede fra Ontario, men kom til Winnipeg i 1883. Han var en dygtig allround-sportsmand, der blandt andet blev provinsmester i stangspring og fik flere gode tider i forskellige sprintdiscipliner. Han spillede også fodbold, men det blev lacrosse, han især dyrkede. Han spillede i flere år for et andet hold i byen, men i 1903 kom han til Shamrock Lacrosse Team, som blev provinsmestre, hvilket gav dem mulighed for at komme til OL 1904 i St. Louis. Fire hold var meldt til turneringen ved OL, to canadiske og to amerikanske, men det amerikanske hold fra Brooklyn Crescents blev udelukket, da de havde betalte spillere på holdet. Shamrock-holdet gik direkte i finalen, hvor de mødte det amerikanske hold fra St. Louis Amateur Athletic Association. Shamrock vandt kampen klart med 8-2.

Som 22-årig kom han til Canadian Pacific Railway, hvor han blev konduktør, en stilling han beklædte i 43 år, til han gik på pension i 1941.

Referencer

Eksterne henvisninger 
 http://www.sports-reference.com/olympics/athletes/bu/billy-burns-1.html 

Lacrossespillere fra Canada
Deltagere for Canada ved sommer-OL 1904
Medaljevindere ved sommer-OL 1904
Olympiske mestre fra Canada
George Cattanach

George James Cattanach (født 25. juli 1878, død 29. januar 1954) var en canadisk lacrossespiller, som deltog OL 1904 i St. Louis.

Cattanach var i mange år en af stjernerne på Shamrock Lacrosse Club i Montreal med hvilken, han var med til at vinde mange nationale turneringer. Senere skiftede han til Shamrock Lacrosse Club i Winnipeg, inden han i 1904 krydsede grænsen for at spille for en klub i St. Paul, Minnesota. Han stillede dog op en sidste gang for sit hold i Winnipeg til OL 1904 i St. Louis.

Fire hold var meldt til turneringen ved OL, to canadiske og to amerikanske, men det amerikanske hold fra Brooklyn Crescents blev udelukket, da de havde betalte spillere på holdet. Shamrock-holdet gik direkte i finalen, hvor de mødte det amerikanske hold fra St. Louis Amateur Athletic Association. Shamrock vandt kampen klart med 8-2.

Cattanach var ud over lacrosse også aktiv i atletik. Han havde således en personlig rekord på 10,5 sekunder i 100 yards-løb.

Referencer

Eksterne henvisninger 
 Profil på sportsreference.com  

Lacrossespillere fra Canada
Deltagere for Canada ved sommer-OL 1904
Medaljevindere ved sommer-OL 1904
Olympiske mestre fra Canada
George Cloutier

George Cloutier (født 16. juli 1876, død 20. april 1946) var en canadisk lacrossespiller, som deltog i OL 1904 i St. Louis.

Cloutier stammede fra Ontario og flyttede til Winnipeg i begyndelsen af 1904. Han blev her medlem af Shamrock Lacrosse Team og kom som noget af det første med til OL 1904 i St. Louis. Fire hold var meldt til turneringen ved OL, to canadiske og to amerikanske, men det amerikanske hold fra Brooklyn Crescents blev udelukket, da de havde betalte spillere på holdet. Shamrock-holdet gik direkte i finalen, hvor de mødte det amerikanske hold fra St. Louis Amateur Athletic Association. Shamrock vandt kampen klart med 8-2.

Kort efter OL flyttede han til Montreal, hvor han spillede lacrosse for klubben Nationals. Men året efter vendte han tilbage til Winnipeg og spillede her i mange år, mindst til 1917. Han var en markant målvogter i byen og vandt sammen med Shamrock flere mesterskaber. Han blev sammen med resten af OL-holdet optaget i Manitoba Sports Hall of Fame.

Referencer

Eksterne henvisninger 
 Profil på sportsreference.com  

Lacrossespillere fra Canada
Deltagere for Canada ved sommer-OL 1904
Medaljevindere ved sommer-OL 1904
Olympiske mestre fra Canada
Stuart Laidlaw

Stuart Ralston Laidlaw (født 2. marts 1877, død 22. november 1960) var en canadisk lacrossespiller, som deltog i OL 1904 i St. Louis.

Laidlaw blev olympisk mester i lacrosse under OL 1904 i St. Louis. Han var med på det canadiske lacrossehold Shamrock Lacrosse Team, som vandt konkurrencen. Fire hold var meldt til turneringen, to canadiske og to amerikanske, men det amerikanske hold fra Brooklyn Crescents blev udelukket, da de havde betalte spillere på holdet. Shamrock-holdet gik direkte i finalen, hvor de mødte det amerikanske hold fra St. Louis Amateur Athletic Association. Shamrock vandt kampen klart med 8-2.

Referencer

Eksterne henvisninger 
 

Lacrossespillere fra Canada
Deltagere for Canada ved sommer-OL 1904
Medaljevindere ved sommer-OL 1904
Olympiske mestre fra Canada
George Passmore

George William Passmore (24. august 1889 i St. Louis - 22. september 1952) var en amerikansk lacrosse-spiller som deltog OL 1904 i St. Louis.

Passmore vandt en sølvmedalje i lacrosse under OL 1904 i St. Louis. Han var med på det amerikanske lacrossehold St. Louis Amateur Athletic Association som kom på en andenplads i konkurrencen i lacrosse.

Hans bror William Passmore var også med på holdet.

Eksterne henvisninger 
 

Personer fra St. Louis
Lacrossespillere fra USA
Medaljevindere ved sommer-OL 1904
Olympiske sølvmedaljevindere fra USA
William Passmore

William Thomas Passmore (6. september 1882 i St. Louis - 9. maj 1955 smst) var en amerikansk lacrosse-spiller som deltog OL 1904 i St. Louis.

Passmore vandt en sølvmedalje i lacrosse under OL 1904 i St. Louis. Han var med på det amerikanske lacrossehold St. Louis Amateur Athletic Association som kom på en andenplads i konkurrencen i lacrosse.

Hans bror George Passmore var også med på holdet.

Eksterne henvisninger 
 http://www.sports-reference.com/olympics/athletes/pa/william-passmore-2.html 

Personer fra St. Louis
Lacrossespillere fra USA
Medaljevindere ved sommer-OL 1904
Olympiske sølvmedaljevindere fra USA
Patrick Brennan

Patrick Joseph "Paddy" Brennan (født 29. juli 1877, død 1. maj 1961) var en canadisk lacrossespiller, som deltog i OL 1908 i London.

Brennan var i begyndelsen af 1900-tallet en af Canadas bedste amatørlacrossespillere, og han fik adskillige tilbud om at blive professionel, hvilket han afslog for at kunne komme med til OL 1908. 

Brennan blev olympisk mester i lacrosse i 1908 i London. Han var kaptajn på det canadiske lacrossehold, som vandt konkurrencen. Tre hold var tilmeldt, men Sydafrika trak sig, inden turneringen gik i gang, hvorefter mesterskabet blev afgjort mellem canadierne og det britiske hold. Spillet var ikke helt standardiseret, og der blev spillet efter regler, der var en krydsning mellem de regler, canadierne og briterne kendte. Kampen blev afvekslende med canadierne i front efter de to første quarters med 6-2. Efter pausen spillede briterne bedre og holdt 9-9, hvorved kampen endte 15-11 til canadierne.

Da han var amatør, måtte han arbejde ved siden af, og i 1909 stoppede han sin karriere. Han genoptog den imidlertid sporadisk med mellemrum i 1910'erne, og i slutningen af 1920'erne brugte han megen energi på at promovere sporten. Han blev manager for forskellige hold, både amatører og professionelle, og han vedblev med at arbejde for sin sport, indtil han i 1950'erne begyndte at få hjerteproblemer.

Efter sin død blev Brennan i 1966 optaget i Canadas Hall of Fame for lacrosse.

Referencer

Eksterne henvisninger 
 http://www.sports-reference.com/olympics/athletes/br/paddy-brennan-1.html 

Lacrossespillere fra Canada
Deltagere for Canada ved sommer-OL 1908
Medaljevindere ved sommer-OL 1908
Olympiske mestre fra Canada
Genboen (Matador)

Genboen er den anden episode af den danske tv-serie Matador. Den blev skrevet af Jens Louis Petersen, efter ide af seriens skaber Lise Nørgaard og instrueret af Erik Balling. Seriens musikalske tema er komponeret af Bent Fabricius-Bjerre. Den blev vist første gang på dansk tv den 18. november 1978.

Handling 

"De højere kredse ser med blandede følelser på at Mads Andersen-Skjern (Jørgen Buckhøj) har slået sig ned i Korsbæk. Han er blevet genbo til bankdirektør Varnæs (Holger Juul Hansen), men direktøren i Korsbæk Bank hører ikke til dem, der låner penge ud til nye butikker, startet af tilflyttere. De fleste regner med, at Tøjhuset hurtigt vil lukke - men Andersen-Skjern er skabt af bedre stof end de fleste. I sit bagland trækker jyden på både grisehandler Oluf Larsen (Buster Larsen) og dennes familie, ikke mindst Larsens datter Ingeborg (Ghita Nørby)."

Medvirkende 
 Holger Juul Hansen - (Hans Christian Varnæs, bankdirektør)
 Malene Schwartz - (Maude Varnæs, bankdirektørfrue)
 Helle Virkner - (frk. Friis, Maudes søster)
 Søren Bruun - (Ulrik, Hans Christians og Maudes søn)
 Nicla Ursin - (Regitze, Hans Christians og Maudes datter)
 Kirsten Olesen - (Agnes, stuepige hos Varnæs)
 Elin Reimer - (Laura, kokkepige hos Varnæs)
 Karen Berg - (Fru Fernando Møhge, Hans Christians gudmor)
 Karin Nellemose - (Misse Møhge, Fru Fernando Møhges datter)
 Else-Marie Juul Hansen - (Konsulinde Oda Holm)
 John Hahn-Petersen - (Hr. Stein, bogholder i Korsbæk Bank)
 Ann Margrethe Schou - (Frk. Mortensen, kassererske i Korsbæk Bank)
 Joen Bille - (Aage Holmdal, bankassistent volontør i Korsbæk Bank)
 Preben Mahrt - (Albert Arnesen, ejer af Damernes Magasin)
 Sonja Oppenhagen - (Vicki Arnesen, Alberts kone)
 Arthur Jensen - (Rudolf Schwann, førstemand i Damernes Magasin)
 Vera Gebuhr - (frk. Inger Jørgensen, ekspeditrice i Damernes Magasin)
 Else Petersen - (Frøken Grøn, direktrice i Damernes Magasin)
 Esper Hagen - (Arnold Vinter, lærling i Damernes Magasin)
 Jørgen Buckhøj - (Mads Andersen-Skjern)
 Kristian Steen Rem - (Daniel Andersen Skjern)
 Buster Larsen - (grisehandler Oluf Larsen)
 Lily Broberg - (Katrine Larsen, Oluf Larsens kone)
 Ghita Nørby - (Ingeborg, Oluf og Kathrines datter)
 Helle Nielsen III - (Ellen, Ingeborgs datter) 
 Claus Michel Heil - (Fritz, lærling i Tøjhuset)
 Per Pallesen - (Severin Boldt, tjener på Jernbanerestauranten)
 Benny Hansen - ("Fede", Maler 'Frede' Hansen)
 Kurt Ravn - (Lauritz Jensen "Røde", jernbanearbejder)
 Ole Andreasen - (Resuméfortælleren)

Kilder/henvisninger

Eksterne links 

 
 Episode 2: Genboen (1929)  på Matadoronline.dk .
 
 Matador på Bonanza på DRs hjemmeside.

Episoder af Matador
Tv-serier fra 1970'erne
Kensington

Kensington er et distrikt i det vestlige og centrale London; bydelen Kensington and Chelsea i England. Dens kommercielle centrum er Kensington High Street. Dette velhavende og tætbefolkede område indeholder den velkendte museumsbydel South Kensington.

Navn og historie 
Området nævnes først gang i Dommedagsbogen i 1086, hvor det er skrevet på latin som Chenesitone, som er blevet fortolket oprindeligt have været Kenesignetun, som betød Kenesignes land eller enge på angelsaksisk. Freddie Mercury skrev det meste af "Bohemian Rhapsody" i sit hjem på Holland Road i Kensington.

Eksterne kilder/henvisninger 

 

Bydele i London
Kensington (flertydig)

Kensington har flere betydninger:

Stednavne

Australien 
 Kensington, New South Wales - delstat i New South Wales
 Kensington, Vestaustralien - Vestaustralien
 Kensington, Victoria - Victoria
 Kensington, Sydaustralien - Sydaustralien
 Kensington Gardens, Sydaustralien - Sydaustralien
 Kensington Park - Sydaustralien

Canada 
 Kensington, Prince Edward Island - Prince Edward Island

England 
 Kensington and Chelsea - bydel i London
 Kensington - distrikt i det vestlige og centrale London
 North Kensington
 South Kensington
 West Kensington
 Kensington Gardens
 Kensington Palace
 Kensington, Liverpool - Liverpool
 Kensington division - Middlesex

USA 
 Kensington, Californien - Californien, (ved San Francisco Bay Area)
 Kensington, San Diego - San Diego, Californien
 Kensington, Connecticut - Connecticut
 Kensington, Illinois - Illinois
 Kensington, Kansas - Kansas
 Kensington, Maryland - Maryland
 Kensington, Michigan - Michigan
 Kensington, Minnesota - Minnesota
 Kensington, New Hampshire - New Hampshire
 Kensington, New York - New York (Long Island)
 Kensington, Brooklyn - New York
 Kensington, Ohio - Ohio
 New Kensington - Pennsylvania
 Kensington, Pennsylvania - Philadelphia, Pennsylvania
 West Kensington - Philadelphia, Pennsylvania
 Olde Kensington - Philadelphia, Pennsylvania
 Kensington District - Pennsylvania

Andet 
 Kensington-runestenen
 South Kensington-museet
Pyrenæisk gemse

Pyrenæisk gemse (Rupicapra pyrenaica) er en gedeantilope. Den findes vildt i Pyrenæerne, de Cantabriske Bjerge og på Appenninerne. Den er den ene af to gemsearter, hvor den anden blot kaldes gemse (Rupicapra rupicapra). Den bliver op til 80 cm høj og dens horn kan blive 20 cm lange. Den lever i op til 3000 meters højde og føden består af træskud, græs og lav. 

I 1940’erne blev den pyrenæiske gemse næsten udryddet ligesom dens søsterart, gemse, da der var stor efterspørgsel på gemseskind, men arten er siden kommet sig, og i 2002 fandtes der ca. 25.000 individer. Den pyrenæiske gemse vil pr. 1. januar 2014 figurere på de andorranske 1-, 2- og 5-eurocent.

Kilder

Eksterne henvisninger
 Dansk side om jagtmuligheder på gemser
 Information om den pyrenæiske gemse

Europas pattedyr
Gemser
IUCN Rødliste - ikke truede arter
Pyrenæerne
Berlinkonferencen (1880)

Berlinkonferencen i sommeren 1880 var en i Berlin afholdt konference mellem repræsentanter for stormagterne for at regulere den tyrkisk-græske grænse efter, at forhandlinger mellem Grækenland og Tyrkiet på Berlinerkongressen vedrørende Grækenlands ønske om grænseudvidelse ikke havde ført til noget resultat. Den af Frankrig foreslåede grænse blev godkendt af de delegerede, og den 1. juli undertegnedes slutakten efter, at man var blevet enige om en kollektivnote til de tyrkiske og græske regeringer.

Eksterne henvisninger 
Nordisk Familjebok, 1800-talsutgåvan, bind 19, sp. 762; opslag: Berlin-konferensen

 
Europas historie
Konferencer